《答樊云门踏月之作》
清代·郑孝胥

酒罢各引去，初月犹在西。且谈且徐步，馀兴如忘归。

楼台隐星且，林影纷路歧。夜色使人幽，幸无车马驰。

谁知道旁客，寥寥皆孑遗。樊山素斗健，万户比千诗。

左叟能作达，闻歌情稍移。我亦耽行吟，意行从所之。

海滨聊可避，莫辨望与夷。清景良易失，追摹记分携。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。